**Տիտանիկ։ Լեգենդը շարունակվում է**  (իտալ.՝ Titanic: La leggenda continua), կատակերգական մուլտֆիլմ՝ դրամատիկ տարրերով։ Նկարահանվել է իրական պատմության մոտիվներով և կապված է Տիտանիկի խորտակման հետ։ Բայց ի տարբերություն հայտնի նավի մասին գեղարվեստական ֆիլմերի՝ մուլտֆիլմն ունի երջանիկ ավարտ։

Սյուժե
------

Երիտասարդ աղջիկ Անժելիկան ապրում է իր խնամակալի և նրա երկու դուստրերի հետ։ Խորթ ընտանիքը չի սիրում Անժելիկային և ստիպում է նրան աշխատել աղախնի պես։ Չորսով նրանք Տիտանիկ նավով ճանապարհորդում են օվկիանոսով։ Անժելիկան հույս ունի, որ օվկիանոսից այն կողմ կկարողանա գտնել իր մորը, որի նկարը պահում է մեդալիոնում։

Մեծ լայների վրա հավաքվել են տարաբնույթ մարդիկ. տարեց խորամանկ կինն իր երկու գող օգնականներով, ոստիկանության գաղտնի գործակալ, որն առաջադրանք ունի բռնել խորամանկ կնոջը, հարուստ ժառանգորդ Վիլիյամը իր դայակի և քարտուղարի հետ և բազմաթիվ այլ ուղևորներ։ Որոշ մարդիկ նավ էին բերել իրենց շներին։ Նավի վրա նաև ոչ պաշտոնական ձևով ճանապարհորդում է մկների ընտանիքը, որոնք շատ արագ ընկերացել են շների հետ։

Անժելիկան վշտացած է. չսիրված ընտանիքը ծանրաբեռնել է նրան աշխատանքով, և բացի դրանից, ինչ-որ տեղ կորել է նրա մեդալիոնը։ Բայց ժառանգորդ Վիլիյամի հետ պատահական հանդիպումը փոխում է ամեն ինչ։ Վիլիյամը սիրահարվում է նրան։ Հայտնի երգչուհու կատարած գեղեցիկ երգի ներքո նրանք պարում են և ապագայի պլաններ կառուցում։

Ամեն ինչ փոխվում է, երբ նավապետի սխալի պատճառով տեղի է ունենում բախում այսբերգի հետ։ Նավը կոտրվում է և սուզվում օվկիանոսի հատակը։ Անժելիակային հաջողվում է նստել փրկանավակ, սակայն Վիլիյամը անհետանում է նրա տեսադաշտից։ Աղջիկը փորձում է գտնել նրան օվկիանոսում և գրեթե կորցնում է հույսը... Բայց հանկարծ Վիլիյամին գտնում են ջրում։ Չնայած նա շատ էր տուժել, սակայն ողջ էր և սիրում էր Անժելիկային։

Մկնիկ Մաքսը (ակնհայտ է, որ մուլտֆիլմի գլխավոր հերոսը նա է), որը նույնպես ներկա էր նավի վրա, պատմում է, թե ինչով է ամեն ինչ ավարտվում։ Նավի վրայի բոլոր կենդանիներին հաջողվում է փրկել։ Վերադառնալով ցամաք՝ նա իր ընտանիքի հետ միասին իր կյանքը կազմակերպում է բավական հարմարավետ ձևով։ Խորամանկ կինը բանտ է նստում, իսկ գաղտնի գործակալը հաջող ձերբակալության համար պաշտոնի բարձրացում է ստանում։ Անժելիկայի խորթ քույրերը ամուսնանում են երկու գողերի՝ խորամանկ կնոջ օգնականների հետ, որը չի ուրախացնում նրանց մորը։

Իսկ Անժելիկան և Վիլիյամը ամուսնանում են և հիմա նրանք ունեն մեծ և համերաշխ ընտանիք։

Դերերը հնչյունավորեցին
----------------------

### Օրիգինալ

* Ֆրանչեսկա Գուադանո — Անժելիկա
* Ֆրանչեսկո Պեզուլինի — Վիլիյամ
* Վալերիա Պերիլլի — Geltrude
* Կլաուդիա Պիտելլի — Berenice
* Էլիանա Լուպո — Ortensia

Վերամշակում
-----------

«Տիտանիկ։ Լեգենդը շարունակվում է» մուլտֆիլմի նկարահանումները տևել են երկու տարի։ Վերամշակումը անցկացվել է 2000 թվականի սեպտեմբերի 15ին՝ Իտալիաում։ Մուլտֆիլմը մտնում է «IMDb տարբերակով 100 վատագույն ֆիլմերի» շարքը։

Տես նաև
-------

* Տիտանիկի լեգենդը

Ծանոթագրություններ
------------------

1. ↑
2. ↑
3. 1 2 3  ČSFD (չեխերեն) — 2001.
4. 1 2 3  Internet Movie Database — 1990.
5. ↑  «Scheda film: *Titanic: Mille e una storia*». *Cinema(z)* (Italian). TIX Production, LLC. Արխիվացված է օրիգինալից 2012 թ․ ապրիլի 22-ին.`{{cite web}}`: CS1 սպաս․ չճանաչված լեզու (link)
6. ↑  «Foto e immagini di Titanic, mille e una storia». *FilmTV.it* (Italian). Banzai Media s.r.l. Արխիվացված է օրիգինալից 2012 թ․ ապրիլի 7-ին.`{{cite web}}`: CS1 սպաս․ չճանաչված լեզու (link)
7. ↑  Bottom 100

Արտաքին հղումներ
----------------

* Fara, Giulietta; Cosulich, Oscar, eds. (2006). *Future Film Festival* (English / Italian). Edizioni Pendragon. էջ 115. ISBN 88-8342-444-1. Վերցված է 2010 թ․ մայիսի 29-ին.`{{cite book}}`: CS1 սպաս․ չճանաչված լեզու (link)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · FilmAffinity · Internet Movie Database · Rotten Tomatoes |

 |